דמי לובאטו

דמיטריה דבון  לובאטו (באנגלית: Demetria Devonne Lovato; נולדה ב-20 באוגוסט 1992) היא זמרת-יוצרת ושחקנית אמריקאית.

הופעתה הראשונה של לובאטו הייתה בגיל 10 בסדרת הילדים "החברים של ברני". בגיל 15 שיחקה בתפקיד הראשי בסרט הטלוויזיה "קאמפ רוק", ששודר בערוץ דיסני ומאוחר יותר באותה השנה החלה בקריירה מוזיקלית. אלבומה הראשון, Don't Forget, הגיע למקום השני במצעד בילבורד 200 האמריקאי ולמעמד אלבום זהב. בשנת 2009 כיכבה בסדרת הטלוויזיה "תנו לסוני צ'אנס. ביולי 2010 יצא אלבומה השני, Here We Go Again, שהגיע למקום הראשון במצעד הבילבורד 200, ולמעמד אלבום זהב. שיר הנושא יצא כסינגל המוביל מהאלבום, והיה השיר הראשון של לובאטו שהגיע לעשרים הגדולים במצעד בילבורד הוט 100.

עקב מחלות  אנורקסיה ובולימיה, השהתה לובאטו את הקריירה שלה אך בספטמבר 2011 יצא אלבום האולפן השלישי של לובאטו, Unbroken. הסינגל המוביל מתוך האלבום, Skyscraper, היה השיר הראשון של לובאטו שהגיע לעשרת הגדולים במצעד בילבורד הוט 100, והסינגל השני, Give Your Heart a Break, הפך לסינגל הנמכר ביותר של לובאטו והגיע למעמד פלטינה משולשת בארצות הברית. במקביל להצלחה בתחום המוזיקה, חזרה לובאטו אל מסך הטלוויזיה כמנטורית בעונות השנייה והשלישית של תוכנית המציאות הבריטית (בגרסתה האמריקאית) "אקס פקטור". אלבומה הרביעי, Demi, יצא לאור במאי 2013 ונמכר בשבוע הראשון ליציאתו בכ-110,000 עותקים. הסינגל המוביל, Heart Attack, הגיע למקום השני במצעד הבילבורד הוט 100, ונחל הצלחה מסחרית גם בזירה הבינלאומית, בין היתר בממלכה המאוחדת, שם הגיע למקום השלישי.

לאורך השנים זכתה לובאטו במספר פרסים ותארים, כשהחשובים מביניהם הם: פרס הווידאו-קליפים של MTV, 13 פרסי בחירת הנוער, 5 פרסי בחירת הקהל, פרס המוזיקה האמריקאית הלטינית, שני פרסי ALMA ופרס הבילבורד לסיבובי הופעות. בשנת 2017 יצא לאור אלבומה Confident. הוא היה מועמד לפרס גראמי בקטגוריית "אלבום הפופ הווקאלי הטוב ביותר". במגזין "טיים" בחרו בה לרשימת 100 האנשים המשפיעים בעולם.

בנוסף להישגיה בעולם הבידור, לובאטו היא פעילה חברתית, ופועלת בארגוני בריאות הנפש וכן למען זכויות הקהילה הגאה. בשנת 2013 דירג כתב העת "בילבורד" את לובאטו במקום השני מתוך 50 ברשימת "האמנים החברתיים". ב-2021 הודיעה לובאטו כי היא מזדהה כג'נדרקוויר ובכינוי הגוף "they". בשנת 2022 הודיעה שהחליטה לחזור להשתמש גם בלשון נקבה בנוסף ל"they".

 ביוגרפיה 
 1992–2006: ילדות ותחילת הקריירה 
לובאטו נולדה באלבקרקי שבמדינת ניו מקסיקו שבארצות הברית לדיאנה הארט, שהייתה מעודדת רשמית של קבוצת הפוטבול "דאלאס קאובויס", ופטריק מרטין לובאטו, מהנדס ומוזיקאי לשעבר. הוריה התגרשו כשמלאו לה שנתיים, עקב התמכרות האב לסמים ואלכוהול. הגירושין הובילו לניתוק הקשר בין השניים, אולם האב ניסה לחדש את הקשר. לובאטו כתבה מספר שירים המתארים את מערכת היחסים הסבוכה עם האב, כשהמפורסם מביניהם הוא השיר "For the Love of a Daughter". פטריק מרטין לובאטו נפטר ב-22 ביוני 2013 ממחלת הסרטן.

לובאטו גדלה בעיר דאלאס שבטקסס. ללובאטו אחות בכורה ביולוגית - דאלאס לובאטו, ואחות קטנה למחצה מנישואיה השניים של האם - השחקנית מדיסון דה לה גרזה. בשנת 2013, ארבעה חודשים לפני מותו של אביה, חשפה לובאטו בתוכנית רדיו מקומית שהתגלתה אחות שלישית חורגת שלה, אמבר לובאטו, מנישואיו השניים של האב.

בילדותה השתתפה לובאטו במספר תחרויות, בהן תחרות יופי ותחרות כישרונות צעירים. בגיל 7 החלה ללמוד לנגן על פסנתר, ובגיל 10, כשהחלה לרקוד ולקחת שיעורי משחק, למדה לנגן גם על גיטרה. כשאלן דג'נרס אירחה את לובאטו לראשונה בתוכניתה בשנת 2008, אמרה לובאטו שבתקופת הנעורים הייתה קורבן לבריונות. בנוסף נאמר בתוכנית שהסבל כתוצאה מההתעללות הוביל את לובאטו להחלטה לעבור ללמוד מהבית אחרי כיתה ז'. לובאטו נהגה להזיק לעצמה ולהתמודד עם רגשות אשם לגבי המצב, וסבלה גם מבולימיה ואנורקסיה ומהפרעות אישיות.

קריירת המשחק של לובאטו החלה כבר בגיל 10, כאשר שיחקה בשתי עונות בסדרת הטלוויזיה האמריקאית "החברים של ברני" בשנת 2002 לצד סלינה גומז, ובתפקידי אורח בסדרות נוספות כמו סדרת הפעולה "נמלטים" וסדרת הילדים "ג'ורדן וזהו" בערוץ ניקלודיאון.

 2007–2008: קאמפ רוק ו-Don't Forget 
בגיל 15 שיחקה בגרסה האמריקאית של הסדרה "אחרי הצלצול" בערוץ דיסני בשנת 2007. באותה השנה, קיבלה תפקידים בסרט הטלוויזיה המוזיקלי "קאמפ רוק" מבית היוצר של וולט דיסני ובסדרת הטלוויזיה "תנו לסוני צ'אנס", גם היא של דיסני. "קאמפ רוק" היווה את הפריצה התודעתית הגדולה של לובאטו כאשר יצא אל מסכי הטלוויזיה ושודר ביוני 2008. בסרט היא שיחקה בתפקיד ראשי בתור נערה תמימה וחביבה בשם מיטצ'י טורס, שהייתה חניכה במחנה קיץ למוזיקת רוק. במהלך השבועיים שלאחר מכן שודרו שני פרקים בהשתתפותה בסדרה של האחים ג'ונאס "האחים ג'ונאס: חיים את החלום" בתפקיד אורח. עוד בתחילת החודש החל סיבוב ההופעות הראשון של לובאטו, שנקרא "Demi Live! Warm Up Tour". היא הופיעה גם במספר הופעות אורח בסיבוב ההופעות של האחים ג'ונאס, "Burnin' Up Tour", שהתקיים במקביל.

במהלך האודישן לסרט "קאמפ רוק" נחתם חוזה בינה לבין דיסני על פיתוח הקריירה המוזיקלית שלה. בספטמבר, כשלושה חודשים לאחר שידור הסרט, יצא האלבומה הראשון, "Don't Forget". הסינגל הראשון מתוך האלבום נקרא "Get Back" והוא יצא באוגוסט 2008. האלבום טיפס עד למקום השני במצעד בילבורד 200, נמכר ביותר מחצי מיליון עותקים והגיע למעמד אלבום זהב בארצות הברית. באוקטובר 2008 שודר בערוץ דיסני ספיישל של חצי שעה בהשתתפות לובאטו, שנקרא "Studio DC: Almost Live", בו כוכבי ערוץ דיסני שרים ומופיעים יחד במערכונים קומיים. בדצמבר יצא הסינגל השני, "La La Land", שכלל אלמנטים חזקים של רוק והיה יותר מזוהה עם האלבום. יחד עם הסינגל יצא קליפ מוזיקלי בו הופיעה לובאטו לצד צוות שחקני הסדרה "תנו לסוני צ'אנס". באותו החודש יצא לאקרנים בקולנוע הסרט-מופע של האחים ג'ונאס "האחים ג'ונאס – ההופעה בתלת מימד", סרט המציג הופעה מוזיקלית בתלת מימד. בסרט הוצגו חלקים מההופעות של לובאטו במסגרת סיבוב ההופעות "Burnin' Up Tour" של האחים. חודש מאוחר יותר, ב-20 במרץ, יצא קליפ רשמי לשיר "Don't Forget".

 2009–2010: תנו לסוני צ'אנס ו-",Here We Go Again" 
ממוזער|לובאטו בסיבוב הופעות, 2010|220x220pxב-2009 הקליטה לובאטו את השיר "Send It On", סינגל צדקה ושיר הנושא של יוזמת "חברי דיסני לשינוי", יחד עם סלינה גומז, מיילי סיירוס והאחים ג'ונאס. כל ההכנסות מהשיר נתרמו לארגוני צדקה סביבתיים שנתמכו על ידי קרן השימור של דיסני ברחבי העולם. קומדיית מצבים בכיכובה, "תנו לסוני צ'אנס", עלתה לשידור בפברואר 2009. בסדרה שיחקה לובאטו את סוני מונרו, החברה החדשה בתוכנית בתוך התוכנית "לגמרי במקרה". ביוני של אותה שנה שודר סרט הטלוויזיה "תוכנית להגנת נסיכות" של דיסני בערוץ דיסני בו השתתפה לובאטו בתפקיד ראשי לצד סלינה גומז. לכבוד הסרט הקליטו גומז ולובאטו את השיר "One and the Same", שיצא מאוחר יותר כסינגל שיווקי.

האלבום השני, "Here We Go Again", יצא ביולי 2009. לובאטו תיארה את הצליל האקוסטי שלו כדומה לזה של ג'ון מאייר. האלבום זכה בעיקר לביקורות חיוביות. האלבום היה האלבום הראשון של לובאטו שהגיע למקום הראשון במצעד בילבורד 200. בשבוע הראשון ליציאתו נמכרו 108,000 עותקים של האלבום, והוא הגיע למעמד זהב לאחר שמכר חצי מיליון עותקים. הסינגל המוביל מהאלבום, "Here We Go Again" היה הסינגל הראשון של לובאטו שהגיע ל-15 הגדולים במצעד בילבורד הוט 100, נמכר ב-862,000 עותקים, הגיע למעמד פלטינה בארצות הברית ונכנס למצעדים בקנדה ובניו זילנד. בינואר 2010 יצא הסינגל השני והאחרון מהאלבום, "Remember December", אך הוא לא הצליח לשחזר את הצלחת קודמו. לובאטו הקליטה את השיר "Gift of a Friend" לפסקול הסרט טינקרבל והאוצר האבוד, אשר יצא לאור באוקטובר 2009. השיר הופיע גם באלבום האוסף "Disney Fairies: Faith, Trust, and Pixie Dust" שיצא בשנת 2012.

בין יוני לאוגוסט 2009 יצאה לובאטו לסיבוב הופעות בארצות הברית, "Demi Lovato: Live in Concert". את סיבוב ההופעות חיממו דייוויד ארצ'ולטה, להקת KSM וג'ורדין פרויט. בטקס פרסי בחירת הנוער 2009 זכה סיבוב ההופעות בפרס סיבוב ההופעות הנבחר.

במרץ 2010 הקליטו לובאטו וג'ו ג'ונאס את "Make a Wave", סינגל הצדקה השני שלהם עבור יוזמת "חברי דיסני לשינוי". במאי הופיעה לובאטו בתפקיד אורח בפרק בעונה השישית בסדרה האנטומיה של גריי, כמתבגרת הסובלת מתסמונת התבקעות התעלה העליונה, אשר אובחנה בשוגג כחולת סכיזופרניה. מאוחר יותר באותה שנה החלה בסיבוב הופעות בדרום אמריקה. לובאטו הצטרפה כאורחת לסיבוב ההופעות "Jonas Brothers Live In Concert" של האחים ג'ונאס.

"קאמפ רוק 2: הג'אם האחרון", בו חזרה לובאטו לגלם את מיטשי טורס, יצא בספטמבר 2010. עם שמונה מיליון צופים בהקרנת הבכורה, היה הסרט לסרט הכבלים הנצפה ביותר באותה שנה. הפסקול שליווה את הסרט יצא באוגוסט 2010. הוא כלל תשעה שירים של לובאטו, בהם "Can't Back Down" ו-"Wouldn't Change a Thing". הפסקול הגיע למקום השלישי במצעד בילבורד 200, עם 41,000 עותקים שנמכרו בשבוע הראשון ליציאתו. הפסקול לסדרה "תנו לסוני צ'אנס" יצא באוקטובר 2010. בפסקול שרה לובאטו ארבעה שירים, בהם "Me, Myself and Time". הוא לא זכה להצלחה והגיע למקום ה-163 בלבד במצעד הבילבורד 200.

 2010–2012: Unbroken ו-The X Factor 
ממוזער|220x220px|לובאטו בתוכנית הבוקר האמריקאית "בוקר טוב אמריקה"
ביולי החלה לובאטו לעבוד על האלבום השלישי. האלבום נטה לסגנון האר אן בי. באוקטובר 2010, באחד הלילות החופשיים בזמן סיבוב ההופעות "Jonas Brothers Live In Concert" של האחים ג'ונאס, השתמשה לובאטו באלימות כלפי רקדנית רקע שלקחה חלק בהופעות. בעקבות התקרית נכנסה לובאטו למכון גמילה ב-1 בנובמבר, והיא החליטה להשהות את קריירת המשחק, ובפרט את ההשתתפות בעונה השנייה של הסדרה "תנו לסוני צ'אנס", על מנת שתוכל להקדיש את מלוא תשומת הלב לשיקום. ההחלטה הובילה לביטול הסדרה.

לאחר שהייה של שלושה חודשים במוסד לגמילה, השתחררה לובאטו, ב-28 בינואר 2011. אלבומה השלישי, "Unbroken", יצא בספטמבר 2011. האלבום קיבל ביקורות ממוצעות עד חיוביות; המבקרים שיבחו את היכולות הווקאליות ואת הצמיחה המוזיקלית של לובאטו, אך מצאו את המוזיקה באלבום גנרית יותר לעומת האלבומים הקודמים. הסינגל הראשון מהאלבום, "Skyscraper", יצא ביולי וזכה לשבחים על המילים המעבירות מסר של ביטחון עצמי והערכה עצמית. השיר הגיע למקום העשירי במצעד בילבורד הוט 100, למעמד פלטינה כפולה בארצות הברית ולמעמד כסף בבריטניה. בטקס פרסי הווידאו-קליפים של MTV לשנת 2012 זכה הקליפ בפרס הווידאו-קליפ עם המסר החברתי הטוב ביותר. הסינגל השני והאחרון מהאלבום, "Give Your Heart a Break", זכה גם הוא להצלחה; הוא הגיע למקום ה-16 במצעד בילבורד הוט 100 ולמקום הראשון במצעד הפופ של בילבורד. השיר היה השיר המצליח ביותר של לובאטו מבחינה מסחרית, והוא הגיד למעמד פלטינה משולשת בארצות הברית.

במאי 2012 חזרה לובאטו אל הטלוויזיה כאשר שימשה כשופטת ומנטורית בעונה השנייה והשלישית של תוכנית הכישרונות "The X Factor" בגרסה האמריקאית. בעונה השנייה, המתמודדת שלוותה על ידי לובאטו, סיסי פריי, הגיעה למקום השישי בתוכנית. בדצמבר של אותה שנה פרסמה לובאטו וידאו קליפ בערוץ היוטיוב הרשמי שלה, בו היא שרה שיר בשם "Angels Among Us", המוקדש לקרבנות הטבח בבית הספר היסודי סנדי הוק.

 2013–2014: Demi וגלי 
במאי 2013 יצא לאור האלבום הרביעי של לובאטו, "Demi", שכלל של סינת'פופ ופופ מסטיק. האלבום זכה לביקורות חיוביות בעיקר, ששבחו את יכולות השירה של לובאטו, אך חלקן מצאו אותו פחות בוגר. האלבום הגיע למקום השלישי במצעד הבילבורד 200 עם מכירות של 110,000 עותקים בשבוע הראשון ליציאתו, שבוע הפתיחה המצליח ביותר בקריירה של לובאטו. האלבום הגיע לעשרת הגדולים גם במצעדים של בריטניה, ניו זילנד וספרד. בנוסף יצא ספר אלקטרוני לאלבום ב-iBook. הסינגל הראשון מן האלבום, "Heart Attack", נמכר ב-215,000 עותקים בשבוע הראשון ליציאתו, שבוע הפתיחה השלישי המצליח ביותר לשנת 2013. השיר הגיע למקום העשירי במצעד בילבורד הוט 100 ולמעמד פלטינה כפולה. הסינגל זכה להצלחה גם בבריטניה, קנדה וניו זילנד. הסינגל השני, "Made in the USA", הגיע למקום ה-80 במצעד הבילבורד הוט 100. הסינגל השלישי, "Neon Lights", הגיע למקום ה-36 במצעד, ולמקום הראשון במצעד שירי הדאנס-קלאב של בילבורד. הסינגל הרביעי, "Really Don't Care" עם הזמרת הבריטית שר לויד, הגיע למקום ה-26 במצעד ההוט 100. מאוחר יותר יצאה גרסת דלוקס של האלבום הרביעי של לובאטו, שכללה שבעה שירים חדשים: ארבע הופעות חיות ושלוש הקלטות אולפן. בשיר "Up" היא שיתפה פעולה עם אולי מארס לאלבום האולפן הרביעי שלו.

ממוזער|220x220 פיקסלים|דמי לובאטו בסיבוב ההופעות העולמי "Demi World Tour."

באוגוסט 2013 תרמה לובאטו שיר בשם "Heart by Heart" לפסקול הסרט "בני הנפילים: עיר של עצמות". לובאטו שיחקה בארבעה פרקים בעונה החמישית של הסדרה "Glee", בדמות דני, אמנית ניו-יורקית מתחילה שמתיידדת עם רייצ'ל ברי (ליאה מישל) וסנטנה לופז (נאייה ריברה). בנובמבר 2013 יצא לאור ספרה הראשון, "Staying Strong: 365 Days a Year", שהיה למעשה אוסף של משפטי עידוד, בין היתר גם ציוצים שכתבה בטוויטר, והגיע לראש רשימת רבי-המכר של הניו יורק טיימס. לובאטו הקליטה את השיר "Let It Go", כחלק מהפסקול של סרט האנימציה "לשבור את הקרח" של דיסני. השיר זיכה אותה בפרס האוסקר על פסקול הסרט הטוב ביותר לשנת 2014. השיר הגיע למקום ה-38 במצעד בילבורד הוט 100 האמריקאי. הקליפ לפסקול השיר ב־vevo הוא הקליפ עם הכי הרבה צפיות ב-24 שעות הראשונות עם כ-24.5 מיליון צפיות [נכון ל-2014], והוא השיר עם הכי הרבה צפיות ב-24 שעות הראשונות מתוך סרט.

בפברואר 2014 החלה לובאטו בסיבוב ההופעות The Neon Lights Tour, שנמשך עד מאי של אותה שנה. הסיבוב כלל, בין היתר, הופעות בארצות הברית, קנדה, בריטניה ומדינות אמריקה הדרומית. בסיבוב ההופעות השתתפו יותר מ-1.5 מיליון מעריצים והוא הניב הכנסות של למעלה מ-113 מיליון דולר. במאי של אותה שנה התארחה לובאטו בסינגל "Somebody To You" מאלבום הבכורה של הלהקה הבריטית The Vamps. השיר הצליח במצעדים, ולובאטו הופיעה עם הלהקה לראשונה בשידור חי בתוכנית של אלן דג'נרס ב-10 בנובמבר. בין ספטמבר 2014 לאוקטובר 2015 התקיים סיבוב ההופעות הרביעי של לובאטו, "Demi World Tour", שנדד בין ארבע יבשות שונות. בנובמבר הוציא ניק ג'ונאס בחשבון היוטיוב שלו את השיר "Avalanche" שנעשה בשיתוף פעולה עם לובאטו. באותו החודש ביקש הזמר אנריקה איגלסיאס מלובאטו להצטרף אליו לסבב הופעות שקיים באירופה, כחלק מסיבוב ההופעות העולמי שלו. לובאטו השתתפה בארבע הופעות של איגלסיאס, שהתקיימו בסוף חודש נובמבר בלונדון,

לובאטו חתמה עם חברת ההנעלה "Skechers" על חוזה של חמש שנים, על פיו היא תעצב ותשווק נעלי ספורט. כמו כן, היא הוציאה ליין של תוספות שיער בשם Secret Colors, וליין קרמים ומוצרי טיפוח העור בשם Devonne by Demi, כאשר שני הליינים מופצים ונמכרים ברחבי העולם. ב-24 בדצמבר, רגע לפני סיום שנת 2014, הוציאה וידאו קליפ לשיר "Nightingale" מתוך האלבום, כמתנה למעריצים.

 2015–2016: Confident 
במאי 2015 הקימו לובאטו, ניק ג'ונאס והמנהל שלהם פיל מקנטייר חברת תקליטים חדשה בשם SafeHouse Records (סייפהאוס רקורדס), שיחד עם חברות התקליטים הוליווד רקורדס (בה היא חתומה עד סוף שנת 2015) ואיילנד רקורדס יפיקו את האלבום הבא של לובאטו, והאחרון בחוזה עם הוליווד רקורדס. נכון לשנת 2016 לובאטו חתומה בחברת יוניברסל מיוזיק גרופואיילנד רקורדס. בתחילת 2015 ג'יי זי הודיע כי לובאטו וניק ג'ונאס הצטרפו לסוכנות Rock Nation לאחר שג'יי זי התרשם מהיכולות הווקליות של לובאטו ורצה להיות חלק מהקריירה שלה ושל ניק ג'ונאס. באוגוסט הוציאה החברה לפיתוח משחקים Pocket Gems אפליקציה המתמקדת בלובאטו; לובאטו עיצבה את האווטארים באפליקציה ועזרה בפיתוח הדיאלוגים ביניהם.

ב-16 באוקטובר 2015 יצא האלבום החמישי של לובאטו, "Confident". באחד הראיונות לקראת יציאתו הוסבר על ידי לובאטו השינוי בתקופה זו: "פרק חדש, חיים חדשים, אלבום חדש, סינגל חדש - זו לגמרי דמי חדשה". ב-1 ביולי יצא הסינגל הראשון מהאלבום, "Cool for the Summer". השיר הגיע למקום ה-11 במצעד הבילבורד הוט 100, למקום הראשון במצעד שירי הקלאב-דאנס של בילבורד ולעשרת הגדולים בבריטניה ובניו זילנד. ב-18 באוקטובר יצא הסינגל השני, "Confident". באוקטובר הופיעה לובאטו בתוכנית סאטרדיי נייט לייב עם השירים "Cool for the Summer", "Confident" ו-"Stone Cold". בנובמבר ביצע לובאטו ואלאניס מוריסט את השיר "You ought to know" בטקס פרסי המוזיקה האמריקאית. בנוסף הופיעו לובאטו ו-"Confident" יחד, הופעה שהייתה הנצפית ביותר בטקס עם כ-11.6 מיליון צופים. לובאטו וניק ג'ונאס הכריזו על "Future Now Tour", סיבוב הופעות משותף לקידום האלבומים של השניים, שהחל ביוני 2016.

לובאטו קיבלה את פרס זמרת השנה בטקס פרסי בחירת הנוער 2015 ואת פרס Rulebreaker בפרסי המוזיקה של בילבורד בשל "יכולתה להשתמש בסיפורה האישי ולא להסתירו ובשל תשוקתה היוצאת הדופן להעצים נערות ונשים אחרות". בטקס פרסי המוזיקה הבריטית 2016 היו לובאטו ואולי מארס מועמדים יחד לפרס הסינגל הטוב ביותר על שירם "Up".

לובאטו הופיעה בהופעת אורח בעונה השנייה של הסדרה מצאת החמה עד צאת הנשמה. באוקטובר 2015 נחתם חוזה עם לובאטו בסוכנות הדוגמנות "Wilhelmina Models". לובאטו התארחה בשיר "Irresistible" של פול אאוט בוי, שיצא בינואר 2016. בינואר 2016 יצא ליין איפור של לובאטו הנקרא Lovatics By Demi בשיתוף פעולה יחד עם החברה New York Color. בפברואר הופיעו לובאטו, ג'ון לג'נד, מייגן טריינור ולוק בריאן בטקס הגראמי ה-58 עם השיר "Hello" של ליונל ריצ'י כאות הוקרה.

ב-23 בפברואר יצא הקליפ לשיר "Stone Cold" מהאלבום של לובאטו, (Confident). הקליפ מאוד עוצמתי ורגיש, ולפיכך רבים טענו כי הקליפ מאוד דומה לקליפ של "Skyscraper", שיצא בשנת 2011. באותו החודש חתמו לובאטו וניק ג'ונאס על חוזה עם חברת המכוניות הונדה סיוויק, לפיו הם יתנו חסות להונדה, סיבוב ההופעות שלהם The Future Now Tour, יקרא "The Honda Civic: Future Now Tour", ובנוסף יעוצבו מכונית הונדה סיוויק למעריצים על ידי לובאטו ואופנוע על ידי ג'ונאס.

ב-28 במרץ פורסם באתר Money Nation שהשווי הכלכלי של לובאטו הוא 89 מיליון דולר.

באפריל העניקה הליגה ההומו-לסבית נגד השמצה פרס ללובאטו על תמיכה בזכויות הלהט"ב. באותו החודש פורסם בטוויטר שפסקול סרט האנימציה על פי משחק הפופולרי אנגרי בירדס יבוצע על ידי לובאטו. בנוסף, קייטי פרי הוחלפה על ידי לובאטו לצורך דיבוב דרדסית בסרט דרדסים 2. לובאטו וסיה ערכו מוזיקלית את הסרט בלגן בממלכה, שבו גם דובבה לובאטו את הדמות הראשית.

ב-29 ביוני יצאו לובאטו וג'ונאס לסיבוב ההופעות המשותף, "Future Now Tour". ב-1 ביולי יצא ללובאטו סינגל חדש, "Body Say".

 2017–2018: Tell Me You Love Me 
ב-11 ביולי 2017, יצא הסינגל הראשון מהאלבום השישי של לובאטו, "Sorry Not Sorry". חודש לאחר מכן, השתתפו לובאטו וסטפלון דון בשיר "Instruction", של ג'קס ג'ונס. ב-29 בספטמבר באותה השנה, יצא האלבום השישי של לובאטו, Tell Me You Love Me. כמה שבועות לאחר מכן, יצא שיר הנושא מתוך האלבום, "Tell Me You Love Me". ב-21 ביוני 2018, יצא השיר "Sober" בו שרה לובאטו על התמודדות עם התמכרות לאלכוהול. ב-17 באוקטובר, יצא ביוטיוב סרט דוקומנטרי קצר על לובאטו, "Demi Lovato: Simply Complicated". באותו החודש פורסמה הודעה על סבב ההופעות השישי של לובאטו, "Tell Me You Love Me Tour".

בנובמבר 2017 נודע שלובאטו ולואיס פונסי ישתפו פעולה בשיר "Échame la Culpa". לובאטו הופיעה במצעד למען חיינו ב-24 במרץ 2018. במאי 2018 שיתפו פעולה לובאטו והזמרת האמריקאית כריסטינה אגילרה בשיר "Fall in Line" מתוך אלבום האולפן של אגילרה [[Liberation|Libreration']]. לובאטו שרה גם עם להקת קלין בנדיט בשיר "Solo" מתוך אלבום הבכורה של הלהקה What is Love?. הסינגל האחרון גם הפך לשיר הראשון של לובאטו שהגיע למקום הראשון בבריטניה.

 2019–2024: The Art of Starting Over, Holy Fvck וחזרה למשחק 
ב-11 במאי 2019, פורסם שסקוטר בראון יהיה המנהל החדש של לובאטו. לובאטו שיחקה בתפקיד משנה בסרט "תחרות הזמר של האירוויזיון: סיפורה של Fire Saga" של נטפליקס, שיצא לאקרנים ב-26 ביוני 2020. זו הייתה הופעת המשחק הראשונה של לובאטו מאז תפקיד האורח ב-Glee בשנת 2013 והתפקיד הראשון של לובאטו בסרט מאז קאמפ רוק 2: הג'אם האחרון בשנת 2010. בנוסף, לובאטו חזרה לטלוויזיה בתפקיד אורח בעונה האחרונה של הסיטקום ויל וגרייס, בתפקיד הפונדקאית של וויל. לובאטו הכריזה בנוסף על תוכנית אירוח, Pillow Talk With Demi Lovato, בפלטפורמת הסטרימינג החדשה קוויבי, שמכרה מאז את תוכן התוכנית לרוקו.

בינואר 2020, הופיעה לובאטו בטקס פרסי גראמי ה-62 עם הסינגל "Anyone". ב-2 בפברואר 2020, שרה לובאטו את המנון ארצות הברית במשחק הסופרבול LIV. ב-6 במרץ, הוציאה לובאטו את הסינגל "I Love Me". בנוסף, לובאטו השתתפה כמנחה-אורח/ת במופע של אלן דג'נרס. ב-16 באפריל לובאטו וסם סמית' שיתפו פעולה בשיר "I'm Ready". רמיקס של השיר "Lonely Hearts" מאת ג'וג'ו בהשתתפות לובאטו יצא לאור ב-28 באוגוסט 2020. בטקס פרסי הווידאו קליפים של MTV לשנת 2020 השיר של לובאטו, "I Love Me", היה מועמד בשתי קטגוריות. זו הייתה הפעם הראשונה בתולדות ה-VMA שזמר היה מועמד לפרס מדי שנה במשך שמונה שנים רצופות. ב-10 בספטמבר לובאטו והדי ג'יי האמריקאי מרשמלו שיתפו פעולה בשיר "OK Not to Be OK", בשותפות עם תנועת Hope For The Day למניעת התאבדויות. ב-30 בספטמבר 2020 יצא לאור השיר "Still Have Me" בטוויטר. השיר יצא לאור מאוחר יותר בפלטפורמות דיגיטליות. ב-14 באוקטובר יצאה לאור הבלדה הפוליטית של לו אטו, "Commander in Chief", לקראת הבחירות לנשיאות ארצות הברית 2020. ב־15 בנובמבר 2020, לובאטו נחתה את פרסי בחירת הקהל ה-46.

לובאטו הופיעה עם השיר "Lovely Day" ב-Celebrating America, משדר פריים טיים מיוחד לציון השבעת ג'ו ביידן. "What Other People Say", שיתוף פעולה בין לובאטו לזמר האוסטרלי סם פישר, יצא לאור ב-4 בפברואר 2021.

סדרה דוקומנטרית בת ארבעה חלקים בעקבות החיים של לובאטו עלתה לשידור ב-יוטיוב במרץ 2021. הסדרה, ששמה "דמי לובאטו: לרקוד עם השטן", בוימה על ידי מייקל ד. רטנר.

ב-2 באפריל 2021 יצא לאור אלבום האולפן השביעי של לובאטו Dancing with the Devil... the Art of Starting Over, שהגיע למקום השני במצעד הבילבורד 200 לאחר שמכר כ-74,000 יחידות שקולות לאלבום. לפני צאת האלבום יצא הסינגל - "Dancing with the Devil" ב-26 במרץ 2021, ולאחר מכן הסינגל "Met Him Last Night" ב-1 באפריל 2021.

ב-10 ביוני 2022, יצא הסינגל הראשון של לובאטו מאלבומה החדש "Skin of My Teeth". ב-15 ב יולי יצא הסינגל השני מתוך אלבומה של לובאטו "Substance" ב-19 באוגוסט יצא לאור אלבומה השמיני של לובאטו Holy Fvck.

במרץ 2023 יצא סינגל "Still Alive".

ב-22 באוגוסט 2023 פורסם כי לובאטו נפרדה ממנהלה סקוטר בראון, וכעת היא מחפשת ניהול חדש. צוין כי פרידה זו התבצעה חודש קודם לפרסומה בפומבי.

בספטמבר 2024, עלה לאוויר סרט דוקומנטרי בבימויה של לובאטו בהולו בשם "Child Star", שמתמקד בתעשיית השחקנים הילדים, מתקופת שירלי טמפל ועד דור הטיקטוק והיוטיוב. לובאטו גייסה שחקני ילדים נוספים כמו דרו ברימור, קינן תומפסון, כריסטינה ריצ'י, רייבן סימון, אליסון סטונר וג'וג'ו סיווה לשתף את סיפוריהם בסרט. לובאטו כתבה שיר לסיום הסרט בשם "You'll Be OK, Kid", שבו היא פונה לעצמה כילדה ומעבירה מסר של תקווה וחוסן.

 2025–הווה: It's Not That Deep 
ביולי 2025 דווח ברולינג סטון שלובאטו מכינה אלבום בז'אנר דאנס-פופ.

ב-1 באוגוסט 2025 לובאטו הוציאה את הסינגל "Fast", והוא הסינגל הראשון מתוך אלבומה התשיעי שעתיד לצאת. לובאטו רמזה על השיר ברשתות החברתיות בתחילת יולי, כולל סרטון באינסטגרם בו היא מדקלמת את מילות השיר. בקליפ המלווה לשיר, לובאטו נראית הולכת בין מכוניות בוערות תוך כדי שירה של הפזמון. השיר מסמן את חזרתה של לובאטו לז'אנר הפופ. לובאטו פרסמה ב-4 בספטמבר 2025 טיזר לשיר בשם "Here All Night". לובאטו הוציאה את האלבום It's Not That Deep ב-24 באוקטובר 2025. לובאטו תיארה את האלבום כייצוג אישי של המקום שבו היא נמצאת בחייה, וציינה כי הוא נועד להיות "חגיגתי" וכיפי. ב-27 באוקטובר 2025 לובאטו הודיעה על סיבוב ההופעות הצפון-אמריקאי לשנת 2026 בשם "It's Not That Deep" שיתחיל באפריל 2026.

בספטמבר 2025 פורסם כי דיסני מפיקה סרט שלישי בסדרת "קאמפ רוק", שצילומיו מתקיימים בוונקובר וכי לובאטו הצטרפה כמפיקה בפועל בלבד. בדצמבר 2025 לובאטו נבחרה להיות האורחת הראשונה בסדרת הפודקאסטים החיה של טיקטוק בשם "TikTok In The Mix".

פילנתרופיה
במאי 2009, קיבלה לובאטו את פרס שגרירות הכבוד של החינוך מטעם השותפות האמריקאית להפרעות אאוזינופיליות. כשלושה חודשים אחר כך, וכחלק מפרויקט "Disney's Friends For Change" של דיסני, שרה לובאטו את שיר הנושא של היוזמה "Send It On" יחד עם כוכבי ערוץ דיסני מיילי סיירוס, סלינה גומז והאחים ג'ונאס. השיר נכנס למקום ה-20 מתוך 200 במצעד הבילבורד הוט 100, והכנסותיו נתרמו לעמותות ירוקות דרך קרן השימור העולמי של דיסני, השייכת לחברת וולט דיסני. למען אותו פרויקט צדקה, היא שרה שיר נוסף בשם "Make a Wave" במרץ 2010, הפעם שיר דואט עם כוכב דיסני של אותה התקופה ג'ו ג'ונאס.

לובאטו עסקה בקידום קמפיינים וארגונים חברתיים רבים, הבולטים מביניהם הם קמפיין "!Join the Surge" (בתרגום חופשי: הצטרף לגל!) המעודד מתבגרים צעירים לקחת יוזמות חברתיות בקהילה שלהם הקשורות לנושאים לגביהם הם נלהבים, והארגון PACER, שנלחם בתופעת הבריונות הפיזית ובריונות ברשת. קמפיינים אחרים בהם לקחה חלק היו: "DonateMyDress.org", המעודד בנות ברחבי אמריקה לתרום שמלות לבנות אחרות באירועים מיוחדים (כמו נשף סיום), "Be Counted" מטעם ארגון VotoLatino (הקול הלטיני), שמטרתו הייתה להבליט את הקהילה הלטינית באמריקה לקראת מפקד האוכלוסין של שנת 2010, תנועת "Love Is Louder" הפועלת למען הורדת הלחץ בקרב בני נוער ומתבגרים לגבי העיסוק בלהיות מושלם, קמפיין "A Day Made Better" מטעם אופיס דיפו האמריקאית, המעניק מדי שנה פרס כספי לצורכי בית הספר ללמעלה מאלף מורות ועוד. ארגונים אחרים שזכו לתמיכה של לובאטו הם: "City of Hope" למען מניעה וריפוי מחלת הסרטן ומחלות מסכנות חיים אחרות, "Free The Children" שפועל משנת 1995 למען ילדים ברחבי העולם (בין היתר: בונה בתי ספר במדינות מתפתחות ויוזם פרויקטים למקור הכנסה חלופי), "Kids Wish Network" המסייע לילדים ובני משפחותיהם בזמנים קשים ו-"Love Our Children USA", עמותה לאומית מובילה באמריקה למען ילדים, הפועלת בין היתר למניעת הזנחת ילדים וכל סוג של אלימות כלפיהם.

ממוזער|פרס כבוד בטקס לציון יום המודעות הלאומי לבריאות נפשם של ילדים לשנת 2013 על היותה חונכת מסורה לתועלתם של נערים צעירים עם בעיות נפשיות והתמכרות לסמים|250px

לקראת סוף יוני 2013 ייסדה לובאטו את תוכנית מלגות הטיפול של לובאטו (The Lovato Treatment Scholarship Program), על שם אביה, אשר מסייעת בתשלום עלויות הטיפול בחולים הלוקים בנפשם.

לובאטו פעילה למען זכויות הגאים, דבר שהיה בולט במיוחד בווידאו קליפ לשיר "Really Don't Care", שצולם יחד עם הזמרת הבריטית שר לויד במהלך מצעד הגאווה בלוס אנג'לס בהשתתפות מאות אנשים מהקהילה הגאה ופעילים נוספים בקיץ 2014. היא נקראה במסגרת המצעד "הגרנד מרשל", כינוי למנהיג המצעד, והופעתה ביום הגאווה בניו יורק זכתה להיות ההופעה המובילה בעקבות תרומתה הרבה לקהילת הלהט"ב בתחומי ההסברה והמעורבות החברתית. דובר הקהילה אף שיבח אותה על שהיא "מהווה דוגמה מדהימה לנוער של היום, הן הנוער השייך לקהילה והן הנוער הכללי, על פעלתנות בתחומי השוויון, מסרים חיוביים על תדמית הגוף ורמת הפתיחות שלה בנוגע למאבקיה". כמו כן היא הפכה לפנים של הקמפיין אמריקה למען שוויון בנישואין, שפעל למען אישור נישואים חד-מיניים במדינה. בנוסף הזמינה את הנפגעים מפיגוע הירי במועדון הלה"טב באורלנדו להופעה שלה ושל ניק ג'ונאס בשורה הראשונה.

ב-2 באפריל 2016 זכתה לובאטו בפרס על תמיכה בזכויות הלהט"ב בטקס ה-Glaad.

בתחילת אוקטובר 2016 הודיעה לובאטו שהיא קנתה את מרכז הטיפול שטיפל בה אחרי שיצאה ממרכז הגמילה, CAST centers, והיא הולכת להפוך אותו לעולמי. באותו החודש לובאטו טסה לכורדיסטן שבעיראק לדבר על הבעיות שבעיראק כנגד ילדים ונשים, ומזכויותיהם.

ביולי 2020 הודיעה לובאטו על מכירה פומבית בשם "Take Action with Demi Lovato" שעתידה להיערך ב-13 באוגוסט 2020, וכי הרווחים ממנה יתרמו למען תנועת חיי שחורים חשובים ואגודות העוסקות במשבר הקורונה.

 אמנותיות 
 השפעות מוזיקליות 
לפי לובאטו היצירות של קלי קלרקסון, כריסטינה אגילרה, ארת'ה פרנקלין, מריה קארי, ויטני יוסטון, בילי הולידיי, גלדיס נייט ובילי גילמן היוו עבורה השפעות מוזיקליות משמעותיות בבגרותה. בגיל הנעורים לובאטו האזינה גם ללהקות מטאל כמו The Devil Wears Prada ו-Job for a Cowboy. על הזמרת קלי קלרקסון אמרה לובאטו ש"רק חשבתי שהיא מדהימה בתור מודל לחיקוי. היא אף פעם לא נראתה בפומבי כשהיא נוהגת שיכורה או לובשת בגדים שערורייתיים או דברים כאלה. הרגשתי שהיא היוותה דוגמה ממש טובה ושהיא מוכשרת בטירוף", ועל זמר הקאנטרי בילי גילמן אמרה ש"היה לנו אותו מנעד קולי כשהייתי צעירה. התאמנתי על השירים שלו כל הזמן". ג'ון מאייר השפיע גם כן על לובאטו ככותב שירים. מבין המוזיקאים הבריטיים- ג'יימס מוריסון, קורין ביילי ריי, איימי ויינהאוס ואדל השפיעו רבות על לובאטו. האלבום השלישי של לובאטו, "Unbroken", הושפע מסגנון המוזיקה אר אן בי, ובמיוחד מהזמרת ריהאנה. לפי לובאטו, סיבוב ההופעות של "Neon Lights" כלל תוכן ייחודי שנוצר בהשראת ביונסה.

 סגנון מוזיקלי 
סגנונות המוזיקה בולטים בקריירה של לובאטו הם פופ-רוק, פופ, אר אן בי, דאנס-פופ וסינת'פופ.

 ווקאליות 
ללובאטו קול סופרן לירי מלא ומנעד קולי של ארבע אוקטבות וחצי טון מדו באוקטבה השלישית עד מי באוקטבה השביעית. היכולות הווקאליות של לובאטו זכו לשבחי המבקרים הן בהקלטות האולפן והן בהופעות חיות, והיא הושוותה לקלי קלרקסון.

 SafeHouse Records 
במאי 2015 הקימו לובאטו, ניק ג'ונאס והמנהל שלהם פיל מקנטייר חברת תקליטים חדשה בשם SafeHouse Records (סייפהאוס רקורדס), בה החתימו נכון לעכשיו רק את הדוגמן והשחקן קורד אוברסטריט. האלבום הראשון שהפיקו סייפהאוס הוא האלבום של לובאטו, "Confident", יחד עם חברת התקליטים איילנד רקורדס ועם הוליווד רקורדס.

נכון לשנת 2021, האלבומים של לובאטו לא מופקים ומופצים על ידי החברה, אלא על ידי חברת איילנד רקורדס.

 חיים אישיים 
במאי 2010 החלו לובאטו והשחקן וילמר ולדראמה במערכת יחסים. ביוני 2016, לאחר כ-6 שנים של זוגיות, החליטו לובאטו ווילמר לסיים את הזוגיות ביניהם. במרץ 2020 נודע כי לובאטו במערכת יחסים עם השחקן מקס אהריך. ב-22 ביולי 2020 הם התארסו. הזוג נפרד כחודשיים לאחר אירוסיהם, בספטמבר 2020.

ללובאטו חגורה כחולה בג'ו ג'יטסו ברזילאי.

 מיניות ומגדר 
לובאטו מתארת את מיניותה כ"נזילה", ואמרה כי היא פתוחה לזוגיות עם אדם מכל מין שהוא. בשנת 2021 אמרה לובאטו כי היא מרגישה "מאוד קווירית". בריאיון למגזין Glamour סיפרה לובאטו: . בנוסף אמרה: 

ב-19 מאי 2021, פרסמה לובאטו שהיא מזדהה כג'נדרקוויר ובכינוי הגוף "they". בשנת 2022 הודיעה שהחליטה לחזור לשימוש בכינוי הגוף she/her, לצד they/them, ואמרה כי היא "מרגישה יותר נשית" בזמן האחרון.

 קשיים אישיים 
לובאטו סבלה מדיכאון, הפרעות אכילה, פגיעה עצמית ושימוש בסמים בשנים 2010—2011. לובאטו בחרה להתאשפז במוסד טיפולי בלוס אנג'לס, שם אובחנה כלוקה בהפרעה דו-קוטבית. במרץ 2012 שודר הסרט הדוקומנטרי "דמי לובאטו: חזקה למרות הכל" בערוץ MTV, בו פורט על התקופה בהרחבה. החשיפה הפכה את לובאטו למודל לחיקוי עבור בני נוער שסובלים מהפרעות שונות. בשנת 2021 סיפרה כי רופאים סבורים שהאבחנה בהפרעה דו-קוטבית היא שגויה ושהאבחנה הנוכחית היא הפרעת קשב, ריכוז והיפראקטיביות.

ביוני 2018 יצא לאור השיר "Sober" בו נחשף כי לאחר שש שנות פיכחות, חזרה לובאטו לצרוך אלכוהול וסמים. ב-24 ביולי 2018 פורסם כי לובאטו התמוטטה בעקבות נטילת מנת יתר והובלה לבית חולים בלוס אנג'לס. ב-7 באוגוסט פורסם כי לובאטו שוחררה מבית החולים למכון גמילה. בשנת 2021 אמרה לובאטו בריאיון שמנת היתר גרמה לסיבוכים בריאותיים מרובים, כולל שבץ מוחי, התקף לב ונזק מוחי, שהוביל לבעיות ראייה מתמשכות.

 תקיפות מיניות 
בסדרה הדוקומנטרית "דמי לובאטו: לרקוד עם השטן" משנת 2021, סופר כי בגיל 15 נאנסה לובאטו על ידי אדם ששיחק לצדה. האנס לא נענש על מעשיו והמשיך לשחק בהפקה לצד לובאטו. בנוסף, לפי הסדרה, בלילה בו נטלה מנת יתר, סוחר הסמים שסיפק את החומרים תקף את לובאטו מינית.

דיסקוגרפיה

 אלבומי אולפן 
 2008: Don't Forget 2009: Here We Go Again 2011: Unbroken 2013: Demi 2015: Confident 2017: Tell Me You Love Me 2021: Dancing with the Devil... the Art of Starting Over 2022: Holy Fvck 2023: Revamped 2025: It's Not That Deep מיני אלבומים 
 2009: iTunes Live from London 2009: "Live Walmart Soundcheck
 2014: Spotify Sessions (Live from NYC)

 אלבומי פסקול 
 2008: Camp Rock
 2010: Camp Rock 2: The Final Jam
 2010: Sonny with a Chance

הופעות
ממוזער|לובאטו בהופעה, 2012|220px
 סיבובי הופעות 
 2008: Demi Live! Warm Up Tour
 2009–2010: Demi Lovato: Live in Concert
 2011–2013: A Special Night with Demi Lovato
 2014: The Neon Lights Tour
 2014–2015: Demi World Tour
 2018: Tell Me You Love Me World Tour
 2022: Holy Fvck Tour
 2026: It's Not That Deep Tour

 סיבובי הופעות משותפים 
 2016: Future Now Tour (עם ניק ג'ונאס)

 מיני סיבובי הופעות 
 2011: An Evening with Demi Lovato
 2012: Demi Lovato Summer Tour 2012

 הופעת חימום 
 2008: Jonas Brothers - Burnin' Up Tour
 2008: Avril Lavigne - Best Damn Tour
 2014: Enrique Iglesias - Sex and Love Tour"

 ספרים 
 2013: "Staying Strong: 365 Days a Year"
 2014: "Staying Strong: A Journal"

פילמוגרפיה
 סרטים 
 שנה  סרט  דמות  הערות 2008 קאמפ רוק  מיטצ'י טורס  סרט בערוץ דיסני 2009  האחים ג'ונאס: הופעה בתלת מימד  הופעת קמע  סרט-מופע, בקולנוע תוכנית להגנת נסיכות  הנסיכה רוזלינדה/רוזי גונזאלס  סרט בערוץ דיסני 2010 קאמפ רוק 2: הג'אם האחרון  מיטצ'י טורס  סרט בערוץ דיסני 2012  דמי לובאטו: חזקה למרות הכל  עצמה/ו  סרט דוקומנטרי ב-MTV2016זולנדר 2הופעת קמעסרט המשך 2017  דרדסים: הכפר האבוד  דרדסית מדבבת2018 בלגן בממלכה  לינור  דיבוב2020תחרות הזמר של האירוויזיון: סיפורה של Fire Sagaקטיאנהסרט של נטפליקס2024Child Starגם במאית2025Tow נובהקאמפ רוק 3מפיקה בפועל

 טלוויזיה 
שנהתוכניתעונה ופרקדמותתפקיד2002–2004ברני וחבריםעונות 7–8אנג'להראשי2006נמלטיםעונה 2 / פרק 4דניאלה קרטיןאורח2007–2008אחרי הצלצול עונות 1–2קרולייט אדמסראשי2007ג'ורדן וזהועונה 2 / פרק 6ניקולאורח 2008האחים ג'ונאס: חיים את החלוםעונה 1 / פרקים 7,8הופעת קמעאורחאולפן DC: כמעט בשידור חיעונה 1 / פרק 2עצמה/ואורח2009–2010תנו לסוני צ'אנסעונות 1–2סוני מונרוראשי 2010הטופ מודל הבאהעונה 6 / פרק 3עצמה/ואורחאקסטרים מייקאובר: מהדורת ביתעונה 7 / פרק 165עצמה/ואורחהאנטומיה של גרייעונה 6 / פרק 22הייליאורח 2011משפחת קרדשיאןעונה 6 / פרק 15עצמה/ואורחאקסטרים מייקאובר: מהדורת ביתעונה 9 / פרק 197עצמה/ואורח2012פאנק'דעונה 9 / פרק 6עצמה/ואורח2012–2013אקס פקטורעונות 2–3עצמה/ושופטת2013–2014Gleeעונה 5 / פרקים 2,4,7,10דניאלאורח מתמשך2015מרוץ הדראג של רו פולעונה 7 / פרק 9עצמה/ושופטת אורחתThe Voice אוסטרליהעונה 4 / פרק 15עצמה/ואורחתמצאת החמה עד צאת הנשמהעונה 2 / פרק 10–11מאיהאורחסאטרדיי נייט לייבעונה 41/ פרק 3עצמה/ו + דמות קומיתאורחת2016ויקטוריה'ס סיקרט: בגד-ים ספיישלעונת 2016עצמה/וראשית2020פרסי בחירת הקהל ה-46מנחה2021Celebrating Americaספיישל טלוויזיוני לכבוד השבעתו של הנשיא ג'ו ביידןדמי לובאטו: לרקוד עם השטןסדרה תיעודית

 פרסים ומועמדויות 
לובאטו זכתה ביותר מחמישים פרסים שונים, ביניהם פרס VMA, פרס ALMA, חמישה פרסי בחירת הקהל מתוך שתים עשרה מועמדויות, וכ-13 פרסי בחירת הנוער מתוך 42 מועמדויות. בנוסף, האלבום החמישי של לובאטו, Confident, היה מועמד לפרס גראמי. לובאטו ואולי מארס היו מועמדים יחד לפרס המוזיקה הבריטית.

ללובאטו שיא גינס משנת 2014 בקטגוריית השופט הצעיר ביותר בתוכנית X Factor.

שנהפרסקטגוריהעבודה מועמדתתוצאה2009פרסי ALMAפרס השנה במוזיקה - אמןדמי לובאטופרס השותפות האמריקאית להפרעות אאוזינופיליותפרס שגרירת כבודפרסי בחירת הנוערכוכבת הטלוויזיה הפורצת הנבחרתתנו לסוני צ'אנססיבוב ההופעות הנבחרDemi Lovato: Live in Concert (עם דייוויד ארצ'ולטה)בחירת אייקון אופנה: אישהדמי לובאטוכוכבת הטלוויזיה הנבחרת של הקיץתוכנית להגנת נסיכותפרסי האמן הצעירההופעה הטובה ביותר בסרט טלוויזיוני - תפקיד ראשי לאישהקאמפ רוק2010פרס בחירת הקהלהאמן הפורץ האהוב ביותרדמי לובאטופרסי בחירת הנוערשחקנית הטלוויזיה הנבחרת: קומדיהתנו לסוני צ'אנסהפריצה הנבחרת המוזיקה: אישהדמי לובאטואלבום הפופ הנבחרHere We Go Againשיר האהבה הנבחרCatch Meשיתוף הפעולה המוזיקה הנבחרWe'll Be a Dream (עם We The Kings)פרסי האמן הצעירההופעה הטובה ביותר בסרט טלוויזיוני, מיני סדרה או ספיישל - תפקיד ראשי לאישהתוכנית להגנת נסיכות2011פרסי ALMAשחקנית הטלוויזיה האהובה ביותר בסדרה קומיתתנו לסוני צ'אנספרסי Do Somethingכוכב טלוויזיהסינגל צדקהMake a Wave (עם ג'ו ג'ונאס)פרסי המוזיקה של Oצבא מעריציםLovaticsהאמן הטוב ביותר עם מצלמהדמי לובאטופרס בחירת הקהלשחקן האורח האהוב ביותרהאנטומיה של גרייפרסי בחירת הנוערשחקנית הטלוויזיה הנבחרת: קומדיהתנו לסוני צ'אנסאישיות הטוויטר הנבחרתדמי לובאטוכוכבת המוזיקה של הקיץ הנבחרתבחירת המוזיקה: להיט הקיץSkyscraper2012פרסי ALMAאמנית המוזיקה האהובה ביותרדמי לובאטופרסי סיבובי ההופעות של בילבורדפרס לשיווק ופרסום של מופעדמי לובאטו/הולמרקVMAהקליפ הטוב ביותר בעל מסר חברתיSkyscraperפרס בחירת הקהלאמן הפופ האהוב ביותרדמי לובאטופרסי שורטיהזמר הטוב ביותר במדיה החברתיתמוזיקהשחקניתסלבריטאיפרסי בחירת הנועראישיות הטוויטר הנבחרתהאמנית הנבחרת של הקיץשיר האהבה הנבחרGive Your Heart a Breakבחירת המוזיקה: להיט הקיץ2013פרס לשלום בריאות הנפשדמי לובאטופרסי המוזיקה של MP3פרס ה-IRPHeart AttackVMAהקליפ הטוב ביותר של אישהפרסי הווידאו של MuchMusicהקליפ הבינלאומי של השנה - אישההאמן הבינלאומידמי לובאטופרס בחירת הקהלהשופט הסלבריטי האהוב ביותרThe X Factorאמן הפופ האהוב ביותרדמי לובאטוקבוצת מעריצי המוזיקה האהובה ביותרLovaticsפרסי שורטימוזיקהדמי לובאטופרסי בחירת הנוערהאמנית הנבחרתהאישה ההורסת הנבחרתאייקון האופנה הנבחרהחיוך הנבחראישיות הטלוויזיה הנבחרת: אישההסינגל הנבחר של אישהHeart Attackפרסי טלהיטאלבום פופ לטיניDemiפרסי המיוזיקה של יוטיובוידאו השנהHeart Attack2014בראבו אוטואמנית השנה במוזיקהדמי לובאטופרסי גלאמורפרס לאישיות טלוויזיוניתThe X Factorשיא גינסהשופטת הצעירה ביותר בפורמט The X Factorדמי לובאטופרסי המוזיקה של iHeartRadioצבא המעריצים הטוב ביותרLovaticsפרסי JIMאמנית הפופ הטובה ביותרדמי לובאטוVMAהקליפ המילולי הטוב ביותרReally Don't Careפרסי המוזיקה של Myxהקליפ הבינלאומי הטוב ביותרHeart Attackפרס בחירת הקהלהווידאו קליפ האהוב ביותרהאמנית האהובה ביותרדמי לובאטואמן הפופ האהוב ביותרקבוצת מעריצי המוזיקה האהובה ביותרLovaticsפרסי המוזיקה של רדיו דיסניהאמנית הטובה ביותרדמי לובאטושיר המסע הטוב ביותרMade in the USAפרסי בחירת הנוערהאמנית הנבחרת של הקיץדמי לובאטוהחיוך הנבחראישיות הטוויטר הנבחרתבחירת המוזיקה: להיט הקיץReally Don't Careשיר הפרידה הנבחרשיר האהבה הנבחרSomebody To You (עם The Vamps)עדת המעריצים הנבחרתLovaticsפרסי Unite4: Humanityפרס האקטיביסט הצעירדמי לובאטוטקס פרסי מוזיקת העולםהאלבום הטוב ביותר בעולםDemiהאמנית הטובה ביותר בעולםדמי לובאטוההופעה החיה הטובה ביותר בעולםהבדרן הטוב ביותר בעולםהקליפ הטוב ביותר בעולםHeart Attackהשיר הטוב ביותר בעולםפרסי הוליווד הצעירההאמן החם ביותרדמי לובאטוהשיר של הקיץReally Don't Care2015פרסי הנשים של בילבורדפרס שובר המוסכמותדמי לובאטופרסי JIMאמנית הפופ הטובה ביותרהאמנית הבינלאומית הטובה ביותרפרסי המוזיקה של אמריקה הלטיניתאמן הקרוסאובר הטוב ביותרVMAהשיר הטוב של הקיץCool for the Summerפרסי המוזיקה של רדיו דיסנישיר הפרידה הטוב ביותרReally Don't Careשיתוף הפעולה המוזיקלי הטוב ביותרפרסי שורטיזמרדמי לובאטופרסי בחירת הנוערהאמנית הנבחרתהאמנית הנבחרת של הקיץבחירת המוזיקה: להיט הקיץCool for the Summerעדת המעריצים הנבחרתLovaticsפרסי טלהיטהזמרת הטובה ביותרדמי לובאטו2016פרסי מוזיקת הפופ של ASCAPהשירים המושמעים ביותרCool for the Summerפרס המוזיקה של בילבורדהאמן החברתי הטוב ביותרדמי לובאטופרסי המוזיקה הבריטיתהסינגל הבריטיUp (אולי מארס עם דמי לובאטו)פרסי התקשורת של הליגה ההומו-לסבית נגד השמצהפרס החלוץדמי לובאטופרסי גלאמורפרס לאמנית מוזיקה בינלאומיתפרסי המוזיקה של iHeartRadioגרסת הכיסוי הטובה ביותרHelloצבא המעריצים הטוב ביותרLovaticsפרס בחירת הקהלהאמנית האהובה ביותרדמי לובאטואמן הפופ האהוב ביותרפרסי המוזיקה של רדיו דיסניההמנון הטוב ביותרConfidentפרסי בחירת הנוערהאמנית הנבחרתדמי לובאטוהאישה ההורסת הנבחרתהשיר הנבחר של אישהConfidentשיר הקאנטרי הנבחרWithout a Fight (עם בראד פייזלי)שיר הפרידה הנבחרStone Coldהשיר הנבחר מסרט או סדרת טלוויזיהI Will Surviveהאמנית הנבחרת של הקיץדמי לובאטוסיבוב ההופעות הנבחרFuture Now Tour2017פרס גראמיאלבום הפופ הווקאלי הטוב ביותרConfidentפרסי המוזיקה של iHeartRadioצבא המעריצים הטוב ביותרLovaticsהמתלבשת הטובה ביותרדמי לובאטופרסי הסרטים והטלוויזיה של MTVוידאו חםגלגל ההופעות המוזיקליות עם דמי לובאטוOpen Minds Galaפרס אמנותי של אומץדמי לובאטופרסי המוזיקה של רדיו דיסניסיבוב ההופעות האהוב ביותרFuture Now Tourפרסי בחירת הנוערשיתוף הפעולה המוזיקלי הנבחרNo Promises (עם Cheat Codes)פרסי גלאמורפרס לאמנית מוזיקה בינלאומיתדמי לובאטו2020פרסי ברייקטודושיתוף הפעולה של השנה"I'm Ready" (עם סם סמית')פרסי המוזיקה של MTV אירופהשיתוף הפעולה הטוב ביותרקליפ למטרה טובה"I Love Me"2025פרס הווידאו קליפים של MTVשיר הקיץ"Fast"

קישורים חיצוניים








הערות שוליים

קטגוריה:אמריקאים ילידי ניו מקסיקו
קטגוריה:אלבקרקי: אישים
*
קטגוריה:זמרות פופ אמריקאיות
קטגוריה:זמרות-יוצרות אמריקאיות
קטגוריה:פעילות חברתיות אמריקאיות
קטגוריה:נדבניות אמריקאיות
קטגוריה:ערוץ דיסני: שחקנים ומנחים
קטגוריה:שופטות תוכניות מציאות אמריקאיות
קטגוריה:שופטי אקס פקטור
קטגוריה:שחקניות ילדות אמריקאיות
קטגוריה:פמיניסטיות אמריקאיות
קטגוריה:פמיניסטים אמריקאים
קטגוריה:פאנסקסואליות אמריקאיות
קטגוריה:פאנסקסואלים אמריקאים
קטגוריה:אמריקאיות ממוצא אירי
קטגוריה:אמריקאיות ממוצא אינדיאני
קטגוריה:אמריקאים ממוצא אינדיאני
קטגוריה:אמריקאיות ממוצא אנגלי
קטגוריה:אמריקאיות ממוצא מקסיקני
קטגוריה:שחקניות קולנוע וטלוויזיה אמריקאיות
קטגוריה:אמני איילנד רקורדס
קטגוריה:אמניות הוליווד רקורדס
קטגוריה:אמניות ריפבליק רקורדס
קטגוריה:זוכי פרס בחירת הנוער
קטגוריה:זמרי פופ אמריקאים
קטגוריה:זמרים-יוצרים אמריקאים
קטגוריה:פעילים חברתיים אמריקאים
קטגוריה:זמרים א-בינארים
קטגוריה:זמרים בעלי מנעד קולי של 3 אוקטבות
קטגוריה:נפגעי ונפגעות תקיפות מיניות
קטגוריה:אמריקאים שהופיעו ברשימת טיים 100
קטגוריה:זוכות פרס בחירת הקהל לזמרת השנה
קטגוריה:אמני סקוטר ברון
קטגוריה:אמריקאיות שנולדו ב-1992
קטגוריה:אמריקאים שנולדו ב-1992